Hillsborough-tragedien

mini|Minnested på Anfield
mini|Banner med navnet på alle de døde i forbindelse med 20 års markeringen
Hillsborough-tragedien var en tribuneulykke den 15. april 1989 som førte til at ialt 97 mennesker omkom. To ofre ble alvorlig skadet, og døde av senvirkningene i henholdsvis mars 1993 og juli 2021.

 Hendelsene 
Denne dagen skulle de engelske fotballklubbene Liverpool og Nottingham Forest møtes i FA-cupens semifinale. Kampen skulle spilles på nøytral bane, nemlig Hillsborough Stadium i Sheffield. For å unngå tribunebråk ble lagenes supportere adskilt og for å unngå storming av banen hadde de fleste engelske fotballarenaer på denne tiden gjerder rundt banen og for å adskille seksjoner på tribunene.

Det var på forhånd stor misnøye blant Liverpool-tilhengerne, da de hadde fått for få og dyre billetter til kampen.Taylor-rapporten, paragraf 36 Dette kunne vært løst om Liverpool-tilhengerne og Nottingham Forest-tilhengerne hadde byttet plass, men politiet satte seg i mot dette, da dette gjorde det mer krevende å holde gruppene adskilt, slik de ankom området.

Dette førte til at det kom en rekke Liverpool-tilhengere til stadion uten billett og satset på å komme inn gjennom telleapparatene hvor det ikke var forhåndssalg, til tross for at det ble advart mot dette på forhånd. Denne tribuneseksjonen, mot gaten Lepping Lane, hadde imidlertid bare to telleapparater, og det ble kaos utenfor. De som kom inn, ble plassert i inngjerdede bokser, noe som skulle bli fatalt.«How the Hillsborough disaster happened» BBC News 14. april 2009 Inngjerding av tribuneseksjoner var noe en hadde begynt med på 1970-tallet, for å unngå uro på tvers av seksjonene og storming av banen. 

En forsinkelse på grunn av veiarbeid på motorveien M62 gjennom Penninene førte til at en del ble forsinket. Men en halv time før kampstart var det blitt store ansamlinger på de små områdene utenfor inngangene ved Lepping Lane og folk begynte å presse på for å komme inn. De tilskuere med billett som havnet ved gal inngang, slapp ikke inn, men kunne heller ikke komme seg videre til riktig inngang på grunn av presset av folkeansamlingen. Rundt 10 minutter før kampstart var tribuneseksjonene fulle, men stor kø utenfor inngangene, og mange Liverpool-tilhengere hadde fortsatt ikke kommet seg inn på stadion. Politiet fryktet det kunne bli bråk da kampen ble startet og ba om at avspark skulle bli utsatt til en fikk kontroll over situasjonen. Da dette ble avslått, bestemte politiet å åpne en utgangsport (gate C), slik at folk kunne komme seg raskere inn. Det ble da et enormt trykk da denne folkemassen presset seg inn på den allerede overfylte tribunen. Det er i ettertid beregnet at det var rundt  mennesker inne på et område som ikke hadde kapasitet til mer enn . Dette førte til at de tilskuerne som sto nærmest gjerdene ble klemt mot gjerdene. En del Liverpool-tilhengere klatret da over gjerdene til de mindre fylte tribuneseksjonene ved siden av.

Politiet merket ikke dette før klokken 15.06 da et gjerde ga etter i en av seksjonene og mange mennesker falt oppå hverandre. Flere klatret over gjerder for å komme seg unna, mens andre ble løftet opp på seksjonene overfor av andre tilskuere, og kom seg slik i sikkerhet. En politimann løp da ut på banen og beordret dommeren til å stoppe kampen. En del mennesker over gjerdet og stormet ut på banen og kom seg slik unna. 

Mange døde av asfyksi, og ble kvalt av oksygenmangel mens de fortsatt sto i trengselen. Politiet og hjelpearbeidene ble fullstendig overrumplet av katastrofens omfang. Fansen hjalp hverandre, noen prøvde hjerte-lungeredning mens andre lagde provisoriske bårer av reklameskiltene.

 The Sun 
Avisen The Sun ga den følgende onsdagen, under overskriften The Truth («sannheten») det hele og fulle ansvaret på Liverpool-tilhengerne, og beskyldte disse for å ha urinert på politiet, stjålet fra avdøde og angrepet politifolk som skal ha forsøkt å redde tilskadekomne med munn-til-munn-metoden.«What the Sun said 15 years ago», The Guardian, 7. juli 2004, besøkt 17. september 2012 Disse påstandene, som skulle vise seg å være blank løgn«Prime Minister David Cameron 'Profoundly Sorry' for the Hillsborough Disaster» Time Magazine 13. september 2012 har skapt stor bitterhet mot avisen.

Den daværende redaktøren i The Sun Kelvin MacKenzie måtte i september 2012 beklage avisens rolle i saken.«Hillsborough files released: As it happened». BBC News, besøkt 17. september 2012.

 Taylor-rapporten 

Tragedien førte til at en gransking ble satt i gang, og den såkalte Taylor-rapporten som ble lagt fram i 1990, konkluderte med at hovedårsaken til tragedien var svikten av politikontroll.Taylor Interim Report , Taylor-rapporten, side 22, besøkt 17. september 2012 Rapportens konklusjoner førte til fjerning av ståtribunene ved alle større fotballarenaer i Storbritannia og disse måtte bygges om til å ha kun sitteplasser, samt at gjerdene rundt banene måtte fjernes.

 Full dokumentasjon og beklagelse i 2012 
På 20-årsdagen for katastrofen tok den daværende helseminister Andy Burnham initiativ til at politiet, helsevesenet og andre relevante organer skulle frigi all dokumentasjon knyttet til hendelsene som ikke hadde blitt gjort tilgjengelig for Taylor i 1990.Conn, David (17. april 2009). «Football: David Conn on Hillsborough». The Guardian, besøkt 17. september 2012. Dette førte til dannelsen av det såkalte Hillsborough Independent Panel som i september 2012 konkluderte med at ingen Liverpool-tilhenger var ansvarlig for hendelsene og dødsfallene, og at det ble gjort forsøk fra myndighetene å tildekke fakta, herunder av politiet som holdt tilbake 164 vitneuttalelser knyttet til hendelsene.Owen Gibson, David Conn and Haroon Siddique (12. september 2012). «Hillsborough disaster: David Cameron apologises for 'double injustice'». The Guardian, besøkt 17. september 2012. Rapporten utløste umiddelbart beklagelser fra statsminister David Cameron, politisjef David Crompton i South Yorkshire Police, fotballforbundets David Bernstein for den rolle de hadde hatt i saken. Også The Sun måtte igjen beklage sine oppslag som var uten rot i sannheten.

Hillsborough Independent Panel, ledet av biskopen av Liverpool, James Jones, konkluderte videre med at inntil 41 av de 96 drepte kunne ha blitt reddet dersom hendelsene hadde blitt håndtert annerledes.«Hillsborough papers: Cameron apology over 'double injustice'» BBC News Det ble avdekket at en rekke feil av nødetatene og  offentlige myndigheter bidro til de høye dødstallene. I et svar til rapporten bekreftet Attorney General for England and Wales Dominic Grieve MP at han ville vurdere alt nytt bevismateriale for å se om konklusjonen fra den opprinnelige etterforskningen, nemlig dødsfall som følge av uhell, skulle bli satt til side.

Statsminister David Cameron beklaget i en tale 12. september 2012 til det britiske underhuset den doble urettferdighet som Liverpool-supporterne hadde blitt utsatt for, og påpekte følgende tre feil: at myndighetene ikke gjorde nok for å beskytte tilhengerne, at politiet la skylden på fotballtilhengerne, og at det ble skapt tvil om de første granskningene som ble foretatt.

 Referanser 

 Eksterne lenker 

  Hillsborough Stadium Disaster Inquiry – Interim Report 
  Hillsborough Independent Panel
  Hillsborough Family Support Group 
  Hope for Hillsborough (For Justice) – Blogg av Anne Williams og  Hope for Hillsborough – Tidligere nettsted for Anne Williams
  Hillsborough Justice Campaign
  Liverpoolfc.tv: Hillsborough Memorial
  Liverpoolfc.tv: The Hillsborough Family Support Group
  Detaljert transkript av The Sun avis dekning av Hillsborough-tragedien.
  Liste over arkiver og bibliotekmateriale relatert til Hillsborough-tragedien bevart ved Sheffield City Council's Libraries and Archives.
  Bibliografi av over 150 bøker, journalistiske artikler, TV-programmer og websider relatert til Hillsborough-tragedien og dens etterspill produsert av Sheffield City Council's Archives Service.
  En 20 minutters video av Hillsborough-tragedien i Windows Media Player format.
  Hillsborough: The Report of the Hillsborough Independent Panel – September 2012 (7.25 megabytes)
  Hillsborough (1996) (complete ITV TV film) Jimmy McGovern's drama på YouTube.
 Hillsborough-juryen: uaktsomt drap på de 96 fra Liverpool.no, skrevet av Arve Vassbotten, publisert 26. april 2016.
  Hillsborough disaster: deadly mistakes and lies that lasted decades fra TheGuardian.com, skrevet av David Conn, publisert 26. april 2016.
  Timeline of a 27 year fight for the truth after the Hillsborough disaster fra LiverpoolEcho.co.uk, skrevet av Paddy Shennan, publisert 26. april 2016.

Kategori:Fotball i England
Kategori:Liverpool FC
Kategori:Katastrofer
Kategori:Dødsfall som følge av idrettsulykker
Kategori:Fotball i 1989
Kategori:Hendelser i 1989
Kategori:1989 i England